Kineska ekspedicija na Mount Everest 1960.
<s>Kineska ekspedicija na Mount Everest 1960. bila je prvo uspješno osvajanje Mount Everesta sa sjeverne (tibetanske) strane, preko Sjevernog prevoja, sjevernim i sjeveroistočnim grebenom.</s><s>Tri člana ekspedicionog tima: Wang Fuzhou, Gonpo, i Qu Yinhua popeli su se na vrh 25. maja 196. god. u 4:20 iza ponoći.</s><s>Ekspedicija nije napravila fotografije pa je uspon primljen sa skepticizmom na Zapadu.</s><s>Međunarodna planinarska organizacija priznala je rezultat zbog nekoliko kasnije otkrivenih dokaza.</s>

<s>Pripreme 
Godine 1955, na Kavkazu je boravila četveročlana grupa kineskih penjača i sticala znanje u alpinizmu.</s><s>Već 1957. 6 alpinista ispenjali su se na  kineski vrh Minya Konka (7.556 m), postigavši kineski nacionalni rekord.</s><s>Iste godine Sovjetski Savez je predložio Kini formiranje zajedničkog tima sa ciljem osvajanja Everesta.</s><s>Kinezi su zatim izgradili put dug 360 km. do Baznog kampa ispod Everesta.</s>

<s>Izviđačka ekspedicija 1958.</s><s>Krajem 1958. god. jedna zajednička izviđačka ekspedicija uputila se na Everest i sačinjavali su je: 10 kineskih i 3 sovjetska penjača, 3 meteorologa, 4 topografa, 10 tibetanskih nosača, 4 radio operatora i jedan dio pomoćnog osoblja.</s><s>Materijal do Baznog kampa na 5900 metara prebačen je sa 50 konja i 350 samarnih životinja.</s><s>Ekspediciju su pratila dva vojnika sa automatskim naoružanjem.</s><s>O ekspediciji, zbog političke situacije u Tibetu nije bilo objavljenih vijesti.</s><s>Zaključak je bio da ruta na vrh treba da ide sa istočnog Rongbuk lednika preko Sjevernog prevoja.</s>

<s>U proljeće 1959. izbili su neredi u Tibetu, i ekspedicija na vrh je odložena.</s><s>Kada se početkom 1960 situacija u Tibetu smirila, Kinezi su predložili nastavak priprema.</s><s>U međuvremenu uslijedio je i politički razlaz između Kine i Sovjetskog Saveza.</s><s>Zajednički planinarski tim se raspao, a Sovjeti su povukli i opremu.</s><s>Kineska vlada je naručila novu opremu u Švicarskoj.</s>

<s>Zatim su izbili neredi u Tibetu, a uslijedio je i politički razlaz između Kine i Sovjetskog Saveza.</s><s>Planinarski tim se raspao, a sovjeti su povukli i opremu.</s><s>Kineska vlada je naručila novu opremu u Švicarskoj.</s><s>U to vrijeme, osvajanje Mount Everesta postalo je kinesko nacionalno pitanje, jer je teritorijalni status još uvijek bio neriješen između Nepala i Kine.</s><s>U februaru 1960. formiran je tim sa 214 članova na čelu sa Han Fudongom dok su Shi Zhanchun i Xu Jing naizmjenično bili zamjenici.</s>

<s>Osvajanje vrha 
Ekspedicija je 3. marta 1960. stigla u Everest bazni kamp na Rongbuk lednik (5400 m).</s><s>Nekoliko tona opreme je prebačeno dalje, u kamp 2 (5.900) na centralnom dijelu lednika i kamp 3 (6.400) ispod Sjevernog prevoja.</s><s>Prvi aklimatizacioni uspon počeo je 25. marta kada je pronađen put preko Sjevernog sedla.</s><s>Slijedeća grupa podigla je kamp 4 na 7.007 m. I dok su jedni postavljali kamp 5 na 8.100 m. odakle se ide na završni uspon drugi su napredovali grebenom i naišli na stijene, kasnije nazvane Tri stepenika.</s>

<s>Više od 50 članova ekspedicije je patilo od promrzlina pa je ekspedicija htjela odustati.</s><s>Iz Pekinga je stiglo naređenje da se vrh mora osvojiti po svaku cijenu.</s><s>Nakon toga uslijedilo je postavljanje novog kampa na 8.500, odakle će uslijediti završni uspon.</s><s>U kamp je stigao i transportni tim.</s><s>Dan pred uspon stigli su do drugog stepenika koji su nekoliko puta neuspješno pokušavali preći.</s><s>Prešli su ga kada je Liu Lianman, po zanimanju vatrogasac poslužio kao žive ljestve.</s><s>Na vrh su stigla tri člana ekspedicije u 4:20 iza ponoći.</s><s>Ostavili su jednu statuu Mao Zedonga, nacionalnu zastavu i poruku na papiru.</s>

<s>Poslije 
Ekspedicija nije napravila fotografije na vrhu jer su stigli tokom noći.</s><s>Fotografije su mogli napraviti tek pri povratku na visini 8.700 m. Statuao Mao Zedunga ostala je na vrhu do 1963. kada je na vrh došla Američka ekspedicija iz 1963.</s><s>I najvažnije, detaljni opisi Tri stepenika i terena neposredno ispod vrha u izvještaju ekspedicije, potvrđuju najviše da je to bio prvi uspješni uspon sa sjeverne strane.</s>

<s>Reference</s>

<s>Ekspedicije na Mount Everest</s>

